સૌપ્રથમ ટામેટા ધોઈ તેના મોટા ટુકડા કરીને મિક્સરમાં વાટીને ગાળી લો. એક વાસણમાં તેલ ગરમ મૂકો. હીંગ, રાઈ, જીરુંનો વઘાર કરો. લસણની પેસ્ટ નાંખીને સાંતળો. ગાળેલા ટામેટાં તેમાં નાખી દો. તમામ મસાલો નાંખી હલાવો. બરાબર ઉકળે એટલે સેવ તથા ગોળ નાંખીને હલાવ્યા બાદ ગેસ ઉપરથી ઉતારી લો. તેને બે મિનિટ ઢાંકી રાખો. ત્યારબાદ બાઉલમાં કાઢી ને તેમાં કોથમરી છાંટીને ગરમ-ગરમ પરોઠા કે રોટલા સાથે સર્વ કરો. કાચા ટામેટાનું શાક કરવું હોય તો તેને ઝીણા સમારીને, વઘાર કરી, અને થોડું પાણી નાંખી બધો મસાલો નાંખી બરાબર ઉકળવા દો. સેવ મીક્સ કરી, ઢાંકીને ગેસ બંધ કરી દો. બે મિનિટ પછી કોથમરી છાંટી બાઉલમાં પીરસો.